Több tízmilliót nyert a lottón a Premier League sztárja
A múlt héten vehette át a több, mint százezer fontos nyereményéről szóló csekket az angol labdarúgó bajnokság élmezőnyében játszó egyik csapatnak az a játékosa, aki 5+1 találatot ért el a lottón.
A meg nem nevezett játékost még karácsony előtt környékezte meg a szerencse, ám a brit lottótársaság természetesen vele kapcsolatban is lefolytatta a szokásos ellenőrzéseket, így csak most vehette át a nyereményről szóló csekket.
A játékos élt a játékszabályzatban lévő lehetőséggel, és kérte, hogy ne hozzák nyilvánosságra személyének kilétét.
A hír megjelenése óta a játékosok Anglia-szerte azt találgatják az öltözőkben, hogy vajon ki lehet a titokzatos nyertes, azonban a lottótársaság szóvivője kijelentette „A titoktartási kötelezettség miatt sem megerősíteni, sem cáfolni nem áll módunkban egyetlen, a nyertes személyéről szóló, pletykát sem.”
Címkék: külföldi lottó, labdarúgás, lottó, lottónyertes, nyeremény,